Палкин Леонид Николаевич

Палкин Леонид Николаевич (1932—1999) — коми поэт, гижысь, журналист.

 Олан туй 
Леонид Палкин чужӧма Коми (Зыряна) асвеськӧдлан обласьтысь Удора районса Жук (рочӧн Георгиево) грездын 1932-ӧд вося вӧльгым тӧлысь 28-ӧд лунӧ.

Сизимӧд классянь пырӧма уджавны Удора районса исполкомӧ. 1949-ӧд воын помалӧма Косланса шӧр школа да пырӧма велӧдчыны 1 №-а Сыктывкарса ремесленнӧй училишӧӧ, кӧні босьтӧма рулевӧй да столяр-плотниклысь специальносьтъяс. Сёрӧнджык помалӧма штурманъяслысь курсъяс да уджалӧма капитанлы отсасысьӧн Войвыв юяслӧн пароходствоын. 1953-ӧд восянь служитӧма Сӧветскӧй Армияын. Воӧм бӧрас уджалӧма боцманӧн паракодъяс вылын.

1959-ӧд воянь Леонид Палкин уджалӧма «Югыд туй» газетын литературнӧй сотрудникӧн. Сэсся уджалӧма Удора районса «Выль туйӧд» газетын, вӧлӧма районса радиовещаниеын редакторӧн.

Кулӧма 1999-ӧд вося рака тӧлысь 2-ӧд лунӧ.

 Гижан удж 
Косланса школаын велӧдчигӧн ветлӧдлӧма «Пионеры Удоры» литературнӧй кружокӧ. Тані жӧ гижӧма медводдза кывбуръяссӧ. На пиысь ӧтиӧс йӧзӧдлӧма 1949-ӧд воын «Войвыв кодзув» журналын. Тайӧ жӧ журналас 1949-ӧд воын петӧны сылӧн и мукӧд кывбурыс.

Леонид Палкин петкӧдлӧма асьсӧ кыдзи журналист да гижысь. Гижӧма кывбуръяс, висьтъяс, очеркъяс. Сылӧн артмисны челядьлы неыджыд гижӧдъяс, кодъясӧс рочӧдӧма войвыв вӧр-ва сьылысь В.С. Журавлёв-Печорский (вуджӧдӧмъясыс пырисны «Таёжное чудо» небӧгӧ). «Лесной чай» небӧгын автор гижӧмас, мый «эта книга, если говорить образно, родилась на природе, где я то с удочкой, то с фотоаппаратом провожу своё свободное время».

Палкинлӧн петавлӧма нёль небӧг комиӧн да кык небӧг рочӧн («Таёжное чудо»,  «Лесной чай»).

 Небӧгъяс 
 Палкин Л. Н. Дона из: висьтъяс. — Сыктывкар: Коми книжнӧй издательство, 1964. — 32 л.б.
 Палкин Л. Н. Ракета. — Сыктывкар: Коми книжнӧй издательство, 1966. — 12 л.б.
 Палкин Л. Н. Гӧрд кодзув: висьт, мойд. — Сыктывкар: Коми книжнӧй издательство, 1967. — 20 л.б.
 Палкин Л. Н. Вӧрса чай: висьтъяс. — Сыктывкар: Коми книжнӧй издательство, 1970. — 32 л.б.
 Палкин Л. Н. Вӧрса чай: висьтъяс / Ред. А. В. Попов, Худ. А. А. Попова. — Сыктывкар: Коми Республикаса гижысь котыр, 2021. — 64 л.б.

 Ӧшмӧс 
 «Коми тӧданін» сайтын Л.Н. Палкин йылысь

 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми гижысь
Категория:Журналистъяс
Категория:Удора район